
NR.5907/10.10.2024.
RAPORT ARGUMENTATIV
Privind organizarea reţelei şcolare a unităţilor de învăţământ preuniversitar de stat din raza comunei Horoatu Crasnei pentru anul şcolar 2025-2026
Prin adresa nr.9606/30.09.2024 Inspectoratul Școlar Județean Sălaj solicită Consiliului local şi domnului Primar, proiectul de hotărâre privid aprobarea reorganizării reţelei şcolare a unităţilor de învăţământ preuniversitar din raza comunei Horoatu Crasnei pentru anul şcolar 2025-2026 în vederea emiterii avizului conform potrivit  OMEN nr. 6800/2023 pentru aprobarea Metodologiei privind procesul de organizare a rețelei şcolare a unităților de învățământ preuniversitar și pentru aprobarea Calendarului operațiunilor de organizare a rețelei școlare pentru anul școlar 2024-2025;
      
 În conformitate cu prevederile din Legea nr. 1/2011 a educaţiei naţionale, modificată şi completată, reţeaua şcolară este formată din totalitatea unităţilor de învăţământ acreditate, respectiv autorizate provizoriu. Totodată, art. 61 alin. (2) şi (5) prevede următoarele:
      “(2) Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. Pentru învăţământul special liceal şi special postliceal, reţeaua şcolară se organizează de către consiliul judeţean, respectiv de către consiliile locale ale sectoarelor municipiului Bucureşti, cu consultarea partenerilor sociali şi cu avizul conform al Ministerului Educaţiei, Cercetării, Tineretului şi Sportului.

    (5) Reţeaua şcolară a unităţilor de învăţământ se dă publicităţii la începutul fiecărui an, pentru anul şcolar următor. Cifra de şcolarizare pentru învăţământul de stat se aprobă prin hotărâre a Guvernului, cu cel puţin 6 luni înainte de începerea anului şcolar”.

 
De asemenea, art. 3 și art.6  din OMEN nr. 6800/2023 pentru aprobarea Metodologiei privind procesul de organizare a rețelei şcolare a unităților de învățământ preuniversitar și pentru aprobarea Calendarului operațiunilor de organizare a rețelei școlare pentru anul școlar 2024-2025, prevede următoarele:
    Art. 3.(1) Organizarea rețelei școlare a unităților de învățământ prevăzute la art. 1 lit. e) pct. (i) și (ii) în care se desfășoară activitate didactică și administrativă, după caz, se realizează anual, prin hotărâre a consiliului local sau a consiliului județean, cu avizul conform al inspectoratelor școlare, respectiv al Ministerului Educației. 

(2) Obținerea avizului conform este obligatorie, lipsa acestuia atrăgând nulitatea hotărârii consiliului local sau, după caz, a consiliului județean prin care este organizată rețeaua școlară. 

(3) Organizarea rețelei școlare se realizează, în ordine, cu respectarea următoarelor etape: 

a) realizarea proiectului de rețea școlară de către consiliul local/consiliul județean sau de către primar/președintele consiliului județean; 

b) transmiterea proiectului de rețea școlară, însoțit de un raport argumentativ privind structura rețelei școlare propuse să funcționeze în anul școlar următor, către inspectoratele școlare/Ministerul Educației, cu solicitarea de emitere a avizului conform, potrivit prevederilor legale; 

c) transmiterea de către inspectoratele școlare/Ministerul Educației autorităților administrației publice locale (primarul și consiliul local, respectiv președintele consiliului județean și consiliul județean) a listei unităților de învățământ pentru care se acordă aviz conform, precum și a listei unităților de învățământ pentru care nu se acordă aviz conform (însoțită de un raport care conține motivele neacordării avizului conform și propuneri privind organizarea acestora); 

d) aprobarea, prin HCL/HCJ, a rețelei școlare, pe baza avizului conform al inspectoratelor școlare/Ministerului Educației. 

(4) Autoritățile administrației publice locale, în baza avizului conform al inspectoratelor școlare, aprobă organizarea, funcționarea și, după caz, desființarea unor structuri arondate unităților de învățământ cu personalitate juridic    

     Art. 6.(1) Emiterea avizului conform privind organizarea rețelei școlare a unităților de învățământ de stat și particular, precum și confesional preuniversitar, învățământ de masă, se realizează de către inspectoratele școlare în urma aplicării următoarelor criterii unităților de învățământ: 

a) respectarea prevederilor art. 16 și 23 din Legea învățământului preuniversitar nr. 198/2023, cu modificările ulterioare; 

b) asigurarea finanțării de bază pentru toți copiii/elevii din învățământul preuniversitar de stat și particular, conform legislației în vigoare; 

c) încadrarea cheltuielilor unității de învățământ preuniversitar de stat în fondurile alocate pentru finanțarea de bază și în numărul de posturi didactice, didactice auxiliare și nedidactice aprobate acesteia de către inspectoratul școlar; 

d) eficiența utilizării resurselor financiare, materiale și umane, în cazul unităților de învățământ preuniversitar de stat; 

e) respectarea cerințelor standardelor de autorizare de funcționare provizorie/acreditare în vigoare; f) respectarea prevederilor legale privind autorizarea de funcționare provizorie/acreditarea unităților de învățământ preuniversitar; 

g) respectarea prevederilor legale privind atribuirea de denumiri sau a titlului de „colegiu/colegiu național”; 

h) respectarea prevederilor legale privind menținerea titlului de „colegiu/colegiu național”; 

i) asigurarea continuității școlarizării copiilor/elevilor de către unitățile de învățământ, corelată cu rapoartele privind calitatea educației furnizate de către acestea; 

j) respectarea prevederilor legislației în vigoare privind operațiunile specifice referitoare la unitățile de învățământ preuniversitar de stat, respectiv înființarea/desființarea/ reorganizarea acestora.

În acest context, a fost iniţiat proiectul de hotărăre privind organizarea reţelei şcolare a unităţilor de învăţământ preuniversitar de stat din raza comunei Horoatu Crasnei pentru anul şcolar 2025-2026.

Având în vedere cele mai sus enunțate, după obținerea Avizului conform al Inspectoratului Școlar Județean, propun aprobarea proiectului de hotâre.

         Întocmit,

Secretarul general al comunei Horoatu Crasnei,

Borbely Laura

